  Виталий Пронин Кинорежиссёр Андрей Звягинцев аслэсьтыз «Елена» фильмзэ учкисьёслы возьматон понна одӥг нуналлы Ижкаре лыктӥз. 2011-тӥ арын «Елена» Канн фестивальлэсь нимысьтыз приззэ басьтӥз, со сяна мукет кинофестивальёсын ужезлы вылӥ дунъет сётӥзы.Андрей Звягинцевлэн верамезъя, «Еленалэсь» презентацизэ ортчытэм бере, Россиысь кинопрокатчикъёс черодэ султӥзы киноез асьсэ городъёсазы нуон понна. Кызьы меда Ижкар палэнэ кылиз, - паймыса шуиз режиссёр.Жаляса верано, асьме городысь кинотеатръёсын авторской, малпаськытӥсь фильмъёсты учкыны уг луы.Огшоры калык но выжыкыллы укшась киноосты учкыны дышемын.Толон, 5-тӥ декабре, "Еленаез" учкем бере, Звягинцевлы шуизы:- Милям улонмы сыӵе ӧвӧл! Тӥ Москваысь сыӵе кырсь улонэз возьматӥськоды, нош ми озьы ум улӥське!- Мон телевизорысь криминал иворъёсты учкисько. Фильмысь сюжет улонэз адӟыса-тодыса лэсьтэмын. Нош тӥледлы выжыкыл дуннеын улыны шуд усем, дыр. Фильм ӧз кельшы ке, соку Тӥледлы шонерзэ но чеберзэ возьматоз Первый канал, - вераз Андрей Звягинцев.  